Indhold

[Indledning 2](#_Toc64822011)

[Det professionelle ansvar 2](#_Toc64822012)

[Omsorg 2](#_Toc64822013)

[Børnemiljøet i Eventyrhuset 2](#_Toc64822014)

[Demokrati og medbestemmelse 2](#_Toc64822015)

[Kvalitet i Eventyrhuset 3](#_Toc64822016)

[Det pædagogiske grundlag i Eventyrhuset 4](#_Toc64822017)

[Barnesyn, Dannelse og Børneperspektiv 4](#_Toc64822018)

[Barnets perspektiv 4](#_Toc64822019)

[Arbejdet med det fysiske, psykiske og æstetiske lærings- og børnemiljø 4](#_Toc64822020)

[Sammenhænge, pædagogisk læringsmiljø/pædagogisk læringsmiljø med sammenhæng til børnehaveklassen 4](#_Toc64822021)

[Leg, læring og børnefællesskaber 5](#_Toc64822022)

[Børn i udsatte positioner 5](#_Toc64822023)

[Samarbejde med forældre om børns læring 6](#_Toc64822024)

[Inddragelse af forældrebestyrelsen 6](#_Toc64822025)

[Inddragelse af lokalsamfundet 6](#_Toc64822026)

[Det fælles pædagogiske grundlag i Eventyrhuset – hvordan ser det ud i Eventyrhuset? 7](#_Toc64822027)

[ICDP 7](#_Toc64822028)

[Magi i børnehøjde – barnets perspektiv 7](#_Toc64822029)

[Pædagogisk professionalisme 8](#_Toc64822030)

[Forældresamarbejde 8](#_Toc64822031)

[Det fælles pædagogiske grundlag i Eventyrhuset – hvad er det vi gør i Eventyrhuset? 8](#_Toc64822032)

[Overordnede handlinger, som er fælles for alle tre afdelinger: 8](#_Toc64822033)

[De voksne i Eventyrhuset 9](#_Toc64822034)

[De seks læreplanstemaer i Eventyrhuset 9](#_Toc64822035)

[Alsidig personlig udvikling 9](#_Toc64822036)

[Social udvikling 11](#_Toc64822037)

[Kommunikation og sprog 12](#_Toc64822038)

[Krop, sanser og bevægelse 13](#_Toc64822039)

[Natur, udeliv og science 15](#_Toc64822040)

[Kultur, æstetik og fællesskab 16](#_Toc64822041)

[EVALUERINGSKULTUR 17](#_Toc64822042)

[Evalueringskultur 18](#_Toc64822043)

[Evaluering af arbejdet med den pædagogiske læreplan 19](#_Toc64822044)

#

# Indledning

Det er vores mål, at bruge anledningen af de nye rammer for en pædagogisk læreplan til at skabe en proces, hvor det skal give mening, og med reel inddragelse. Denne proces tager og har fået tid, for at sikre at denne læreplan giver mening i hverdagen, helt tæt på børnene og samtidig sikre en rød faglig stærk pædagogisk tråd gennem hele Eventyrhuset.

Vi har særligt budt legen, dannelse og relationerne, som begreber velkomne i denne pædagogiske læreplan. Når noget er første gang, vil vi løbende komme til at revidere og ændre, men det ser vi både som nødvendigt og en styrke – for den pædagogiske læreplan skal være dynamisk, forstået på den måde at den skal tage afsæt i den børnegruppe vi har, den viden vi har og får, samt tage hensyn til de forudsætninger vi har for at udføre vores pædagogiske arbejde.

### Det professionelle ansvar

For at fremme børnene i Eventyrhusets trivsel, læring, udvikling og dannelse, er det vores ansvar, som pædagogisk personale, at skabe et trygt pædagogisk dagtilbud, hvor de pædagogiske rammer sætter legen og børneperspektiver i fokus.

Med denne Pædagogiske læreplan vil vi i Eventyrhuset, bidrage til at markere, at barndommen har værdi i sig selv og er meget mere end et forstadie til skole og voksenlivet.

### Omsorg

Selvtillid og selvværd styrkes gennem omsorg, med en grundlæggende tillid til sig selv, sine egne evner og ikke mindst omverdenen. Omsorg tænker vi i Eventyrhuset, som mere end den fysiske omsorg fra de voksnes side. Omsorg er også de voksnes evne til at sætte sig i barnets sted og barnets mulighed for trygge tillidsfulde relationer til både børn og voksne.

### Børnemiljøet i Eventyrhuset

I Eventyrhuset skal børn føle sig værdsat, set, og opleve at ens egen mening og behov er vigtige – ikke kun for én selv, men også for andre. Især vigtig for de voksne. Vi beskriver barnets/børnenes perspektiver længere inde i denne pædagogiske læreplan.

### Demokrati og medbestemmelse

Et barns liv og hverdag skal give mening og barnet skal have mulighed for at have medbestemmelse og indflydelse i forhold til det der vedrører dets liv. Målet er, at vi udover at vi understøtter dannelsen af demokratiske borgere også understøtter i, at opbygge barnets selvstændighed og evne til at være en del af forpligtende fællesskaber/bidragende medborger i Danmark. Barnets alder og udviklingstrin (fysiske og mentale modenhed) er afgørende for graden af medbestemmelse og indflydelse.

Vi er naturligvis forpligtet til at overholde FN´s konvention om Barnets rettigheder

### Kvalitet i Eventyrhuset

Som ledelse arbejder vi i Eventyrhuset på kvalitetssikring gennem fokus på tre elementer, som er gennemgående i vores arbejde med implementering og udvikling af den styrkede pædagogiske læreplan og som samtidig er grundlæggende i rammen for den styrkede pædagogiske læreplan.

Kvalitet i dagtilbud

Normering og gruppestørrelse og organisering.

Fysiske rammer.

Uddannelse, efteruddannelse og personalestabilitet.

Interaktioner mellem børn . Sociale kompetencer.

Leg. Faglige kognitive færdigheder.

Rutineprægede situationer og aktiviteter. Skoleparathed.

Ledelse af Eventyrhuset.

Forældresamarbejde.

# Det pædagogiske grundlag i Eventyrhuset

### Barnesyn, Dannelse og Børneperspektiv

Barnesyn – børn skal være børn i Eventyrhuset og deres tid her i Eventyrhuset er værdifuld og meget mere end bare et forstadie til skolen og det videre liv. Som mennesker har vi en grundlæggende ret til at blive mødt i vores forskellighed og med plads til at udvikle os i vores eget tempo. Med stor respekt for barnets udgangspunkt er det vores fornemmeste opgave at støtte barnets trivsel, udvikling og dannelse gennem nærvær og nysgerrighed.

### Barnets perspektiv

Dannelse og Børneperspektiv – Børn gør deres bedste og vil samarbejde – det er vores ansvar som pædagogiske medarbejdere at møde børn ressourceorienteret og med positive forventninger. I Eventyrhuset vægter vi det relationelle højt, for vi er af den overbevisning at hvis vi som mennesker, store og små, skal lykkedes, fordrer det at vi kan etablere sunde og stærke relationer til andre mennesker og ikke mindst til os selv. Det er i samspillet med andre, at vores eksistens giver mening. I Eventyrhuset skal børnene støttes i at kunne mærke sig selv, være nysgerrige og undre sig over det, de møder.

Pædagogiske medarbejdere, der leger og/eller er fordybet i de magiske øjeblikke, er en dækkende beskrivelse af, hvornår vi lykkes som dagtilbud. Relationer, der emmer af tillid og nærvær, med følelsen af at vi er det helt rigtige sted – lige nu og sammen. Børn og voksne, der er nysgerrige og viser interesse for sig selv, andre og det omkring dem. Når vi møder noget, vi ikke kender eller har prøvet før, er vi nysgerrige og undersøgende.

For at kunne begå sig i en global verden, med en stigende hastighed på informationer og udvikling, må vi kunne mærke os selv og det fundament vi står på af værdier, viden og erfaringer, samt være kritiske over for den store mængde af information, digitalisering og viden vi møder. At være ”et godt menneske” i denne store digitaliseret globale verden er ikke altid nemt. Det fordrer mange forskellige kompetencer, særligt evnen til at være både social kompetent, i den fysiske relation og digitale relation og samtidig være i stand til at holde på sine egne holdninger og værdier. Evnen til at finde sit kulturelle fodfæste og værdier som nysgerrighed, at være kritisk, demokratisk og hensynsfuld/empatisk er centrale i den tid vi lever i.

Barnets eller børnenes perspektiv, er som skrevet tidligere afgørende for den pædagogiske praksis. Barnet skal opleve sin tid i Eventyrhuset som demokratisk, hvor vi mener, at børnenes perspektiver tillægges stor værdi. Børnenes initiativer viser, hvilke strategier de har, og det er det pædagogiske medarbejderes fornemmeste opgave at se bag handlinger og være nysgerrige på, hvad barnet reelt forsøger at kommunikere.

### Arbejdet med det fysiske, psykiske og æstetiske lærings- og børnemiljø

Som barn skal man have mulighed for at lege, trives, udvikle sig, og lære i sunde fysiske, psykiske og æstetiske lærings- og børnemiljøer. At være i inspirerende rammer, der er fleksible og støtter leg og læring er afgørende for barnet.

For at bidrage til barnets trivsel, arbejder vi i Eventyrhuset målrettet på, at barnet oplever sig som en del af et eller flere meningsfulde børnefællesskaber. De pædagogiske medarbejdere tager ansvar for relationen og skaber en tæt og tillidsfuld relation, både mellem børn/børn og børn/voksne.

Pædagogiske medarbejdere i Eventyrhuset er imødekommende og tilgængelige, og viser i både ord og handlinger, at de vil børnene. Det er vores overbevisning, at relationen er afgørende for udvikling. Børnene i Eventyrhuset skal mødes med og opleve glæde, smil og ikke mindst, at vi har det sjovt sammen.

Alle har en intention bag deres handlinger, og det er netop denne intention, som vi som pædagogiske medarbejdere er nysgerrige på. Vi ser barnet som ressourcefyldt, er nysgerrige på intentionen og handler på barnets initiativer – og sammen med barnet understøtter eller skaber gode strategier for samspil – særligt med fokus på børnefællesskaberne.

Dialog, hvor vi lytter og svarer og går på opdagelse i hvis, hvordan osv. Nysgerrige mennesker, store som små møder andre åbent i samspillet og ser forskellighed som en styrke. Vi anerkender det, som barnet magter, barnets følelser og barnets bestræbelser og har i mindre grad fokus på selve resultatet. Vi guider og vejleder, ud fra barnet/børnene og situationen, så børn kan regulere sig i forhold til sig selv og deres samspil med andre.

De pædagogiske medarbejders tid er opdelt i tid med børnene og tid uden børn, for at sikre nærvær og tilgængelighed. Vi vil se børn der mødes af voksne, som er nærværende i både deres verbale og nonverbale kommunikation. Vi støtter børnenes mulighed for deltagelse i store og små fællesskaber, samt fællesskaber, hvor vi sætter rammen. Strukturerede læringsmiljøer og tydelige roller bidrager til pædagogiske medarbejdere, der er nærværende.

### Sammenhænge, pædagogisk læringsmiljø/pædagogisk læringsmiljø med sammenhæng til børnehaveklassen

Sammenhænge - Barnets tid har værdi i sig selv, men vi ser samtidig barnet som en del af en større helhed. Det betyder at overgange, både ind og ud ad Eventyrhuset er essentielle. Indsigt og overdragelse af stjernestunder, samt barnets ressourcer og strategier bliver grundpiller i sikring af modtage og sende barnet videre i livet.

Pædagogisk læringsmiljø –Det pædagogiske læringsmiljø, indeholder både det æstetiske, og det rammesættende og guidende perspektiv, samt dagens rutiner. I Eventyrhuset er det pædagogiske læringsmiljø det vi tilbyder børnene lige fra vi åbner 6.15 til vi lukker 17.00. Det skal være rart og inviterende at opholde sig i Eventyrhuset – inde og ude. Rammerne skal byde op til leg, læring og fordybelse med afsæt i den aktuelle børnegruppes interesser, behov og udviklingstrin. Rammerne skal endvidere være guidende i at støtte børnenes mulighed for fællesskaber, relationer og selvhjulpenhed. Et pædagogisk læringsmiljø skal på én og samme gang være både kendt og omskifteligt, så det på én og samme tid støtter barnets tillid til struktur og rammer og på den anden side kan være omskifteligt, så det justeres til børnegruppen og dennes mulighed for at udvikle sig.

Pædagogisk læringsmiljø med sammenhæng til børnehaveklassen – Overgangen til skolen er et skifte, hvor vi som pædagogisk personale har til opgave, sammen med barnets forældre, at forberede og understøtte barnets grundlæggende tro på sig selv og sine evner. Det er en udfordring at skifte ny arena, som vi voksne kender det fra at skifte arbejdsplads. I Eventyrhuset er det afhørende for os at sende børn afsted i skole med den ”bedst muligt pakkede rygsæk” fyldt med selvværd, selvtillid og beskrivelser af barnets ressourcer og strategier, når det øver sig/er udfordret. Vi arbejder systematisk og målrettet sammen med børnene. Børnene inddrages i deres udvikling og sætter selv ord på, hvad de er gode til og hvad de kunne have godt af at lære og hvorfor.

### Leg, læring og børnefællesskaber

Leg - Legen har i Eventyrhuset værdi i sig selv og vi vægter de pædagogiske rammer for legens udfoldelse højt. Legens mangfoldige magiske univers skabes af eventyrlyst, nysgerrighed, spontanitet og lyst. Både børn og voksne der leger gribes af magien, hvor tid og sted forsvinder og helt nye dybder og verdener åbner sig for os. Legens univers åbner muligheden for at prøve os selv, vores følelser og vores relationer af, uden nogen form for begrænsning. Vi kan være alt fra konge/dronning til den farligste sørøver. Børnene erfarer, udforsker og giver mening til deres oplevelse, og erfaringer gennem legens univers.

Læring – Læring er ikke undervisning eller indlæring, som det kendes fra skolen, men børnenes dannelse og mestring. Læring er en integreret del af børnenes liv. Mangfoldige og nuancerede rammer/arenaer giver læringen det bedste udgangspunkt, så vores krop, sanser og hjerne hele tiden stimuleres og udvikles. I Eventyrhuset tror vi på, at vi tilegner os erfaringer og læring forskelligt, og derfor må rammerne for læring netop være mangfoldige og nuancerede. At begå fejl skaber tillid, til at eksperimentere og prøve sig selv af i nye sammenhænge, uden det nødvendigvis ender med at vi kom dertil, som var planen. For at lære skal vi støttes og skubbes uden at vælte, hvilket forudsætter pædagogiske medarbejdere der er kultursensitive.

Børnefællesskaber – Ved at sikre barnet er i forskellige fællesskaber styrker vi barnets viden om at det hører til i mere end én sammenhæng. Børnefællesskaber er både det enkelte barns mulighed for at tage initiativer og deltagelse, samtidig med at børnefællesskabet indbyder og former sig, så det dermed inviterer barnet ind.

### Børn i udsatte positioner

Børn i udsatte positioner – at være i en udsat position, er noget vi alle kan komme til at opleve. I Eventyrhuset betragter vi børn i udsatte positioner som øjebliksbilleder, da vi grundlæggende har tro, håb og tillid til, at vi kan støtte barnet og familien i at ændre denne position. En diagnose er for os en beskrivelse af et kontekst og øjebliks symptom, hvor vores fornemme opgave er at ændre på de parametre som gør at symptomet er der. Der er enorm forskel på at være et ADHD-barn eller et barn med diagnosen ADHD. Vi skal være ambitiøse på alle børns vegne og grundlæggende tro på, at vi, som mennesker, kan mere end det umiddelbart kan virke til.

### Samarbejde med forældre om børns læring

Samarbejde med forælde om børns læring – I Eventyrhuset bygger det pædagogiske arbejde på et tillidsfuldt forældresamarbejde. Et samarbejde der er med samarbejdet med den enkelte forældre, forældregrupper og bestyrelser. Et tæt og tillidsfuldt forældresamarbejde har efter vores overbevisning og erfaring en massiv indflydelse på barnets trivsel, læring og udvikling. Forældre og medarbejdere skal kunne dele erfaringer og viden, med mulighed for sparring og kunne tage gensidige hensyn og hermed bidrage til at barnets behov er i centrum og opvækst.

Som børnene og medarbejderne er forskellige, er forældrene det også. Et tæt samarbejde om det vigtigste i forældrenes liv, deres børn, fordrer tillid og gensidighed. I Eventyrhuset ser vi netop forældrene som en kæmpe ressource, både i forhold til at kvalificere vores pædagogiske arbejde med børnene, og i med det udgangspunkt at forældresamarbejdet er afgørende for barnets trivsel, udvikling og læring.

Det kræver fagligt mod at invitere forældre helt tæt på, men gevinsten overstråler mange gange evt. bekymringer. I Eventyrhuset spejler vi os hele tiden i forældregruppens behov og ønsker, så vi i vores kommunikation, dokumentation, forældrebestyrelsen og i forældresamarbejdet i almindelighed kan justere os – for forældresamarbejdet skal give mening begge veje.

### Inddragelse af forældrebestyrelsen

Forældrebestyrelsen i Eventyrhuset er den ene del af en to-strenget bestyrelsesmodel. I Eventyrhuset betragter vi forældrebestyrelsen, som både en del af et forpligtende samarbejde, og som en stor gave for den pædagogiske professionalisme. Vi har en mulighed for at have tæt dialog og samarbejde med vores ”kunder” – som ikke bare vil have en vare for deres penge, men som vil det bedste for deres børn.

I Eventyrhuset deltager forældrebestyrelsen i følgende, for at sikre det tætte samarbejde og få sparring på vores refleksioner og handlinger:

* Ansættelse af nye medarbejdere.
* Sparring og bidrag til det pædagogiske arbejde, herunder rammer i Eventyrhuset.
* Sparring og bidrag til den pædagogiske læreplan, samt opfølgning og evaluering af samme.
* Overgange til og fra Eventyrhuset.
* Formulering af forventninger til samarbejdet mellem hjem og Eventyrhuset, herunder ”Børns ret til ferie”

### Inddragelse af lokalsamfundet

Inddragelse af lokalsamfundet – Som privat dagtilbud er vi i Eventyrhuset særligt opmærksomme på at være en aktiv del af lokalsamfundet, så vi ikke lukker os om os selv. Her har forældrebestyrelsen endnu en central rolle, da forældrene har en bred erfaring og kontakter i lokalområdet.

* Forældre der har arbejde der kan være af relevans i forhold til mål for ture osv.
* Samarbejde med plejehjemmet
* Samarbejde med kirken

# Det fælles pædagogiske grundlag i Eventyrhuset – hvordan ser det ud i Eventyrhuset?

### ICDP

I Eventyrhuset arbejder vi ud fra de tre dialoger/8 temaer for godt samspil, samt de tre sensitivitetsprincipper (Relationer, ressourcer og refleksion) i ICDP (International Child Development program).

Den følelsesmæssige dialog

1. Vis glæde
2. Se barnets/den andens initiativ og juster dig
3. Inviter til dialog – lyt og svar
4. Anerkend det barnet/den anden magter

Den meningsskabende dialog

1. Fang barnets/den andens opmærksomhed
2. Fasthold barnets/den andens opmærksomhed - nutid
3. Fold oplevelsen ud – fortid og fremtid

Den guidende og vejledende dialog

1. Fortæl barnets hvad det må og skal – guide trin for trin

ICDP er udviklet af den norske psykologiprofessor Karsten Hundeide fra Universitetet i Oslo. ICDP tager fokus i sensitivering af den professionelle, hvor målet er at udvikle det pædagogiske personalets evne til at møde barnet/andre på deres egne præmisser i både emotionel og kognitiv forstand. I Eventyrhuset er ICDP hele grundtanken om at den voksne bærer ansvaret for relationen til barnet.

### Magi i børnehøjde – barnets perspektiv

Voksne der leger og/eller er fordybet i de magiske øjeblikke en dag i Eventyrhuset er fyldt med, er en dækkende beskrivelse af, hvornår vi lykkedes som pædagogiske voksne. Relationer der emmer af tillid og nærvær, med følelsen af at vi er det helt rigtige sted – lige nu. Børn og voksne der er nysgerrige og viser interesse for sig selv, andre og det omkring en. Når vi møder noget vi ikke kender eller har prøvet før, er vi nysgerrige og undersøgende.

Vores planer, læringsrum justeres løbende efter børnenes perspektiv. At følge børnenes perspektiv varierer fra barn til barn og børnegruppe til børnegruppe. Hvad er udviklingsniveauet, alder og hvilke interesser har børnene. De yngste børn i vuggestuen uden sprog, iagttages, vi filmer og laver praksisfortællinger – for netop at sikre barnet den stemme der er i det nonverbale, men som det ikke har udviklet sprogligt endnu.

Vi følger børnenes perspektiv på følgende måder:

* Iagttagelser, hvor søger børnene hen, hvor fordyber de sig, hvad leger de hvor og hvor finder de ro osv.
* Filmning, hvor særligt barnets/børnenes initiativer er i fokus
* Talestok/sten – så alle børn får muligheden for at høre sin stemme
* Relationscirklen
* Stuens planer er dynamiske, så de kan reguleres til børnegruppen
* Afklarer børnenes ønsker og behov ved inddragelse, alt efter alder
* Følger børnenes initiativer
* Er nysgerrige og spørger ind
* Dur det ikke – så gør vi noget andet
* Italesætter det vi ser børnene gør og siger
* Gør rammerne visuelle, for at kunne følge alle børns initiativer og spor

Barnets perspektiv er retningsgivende og skaber mening. Eksempelvis skal gruppen på tur, men allerede ude på legepladsen bliver børnegruppen fordybet i leg med vandpytten. Her vil vi følge børnenes spor og fastholde det fokus vandpytten og leg med vand har givet dem. Turen vi havde planlagt gemmes til en dag den giver mening for børnene.

### Pædagogisk professionalisme

Med fokus på det, der er muligt, har vi i Eventyrhuset fokus på hverdagens rutiner og at skabe rammerne for forskellige typer leg og fordybelse. Det betyder, at man i Eventyrhuset vil opleve at de fysiske rammer ændrer sig, så de hele tiden justeres til børnegruppens behov.

At kunne reflektere over egen og fælles praksis betragter vi som en forudsætning for pædagogisk professionalisme og det fordrer at man som medarbejder forpligter sig på at arbejde med følgende punkter:

* Ressourcesynet
* Relationer – forskellighed og originaler
* De voksne skal være skarpe på ændringer og være omstillingsparate
* Ser de muligheder der er – uden at fornægte udfordringerne

### Forældresamarbejde

Etik og struktureret forældresamarbejde er grundstenene i vores forældresamarbejde. Et godt konstruktivt forældresamarbejde skaber et nuanceret syn på barnets ressourcer og giver os det bedste grundlag for at arbejde med barnets udvikling, trivsel, læring og dannelse både i Eventyrhuset og hjemmet.

Vi tilbyder forældrene vejledning i rollen som forældre, ud fra samme grundprincipper i ICDP; Ressourcer, relation og refleksion.

# Det fælles pædagogiske grundlag i Eventyrhuset – hvad er det vi gør i Eventyrhuset?

### Overordnede handlinger, som er fælles for alle tre afdelinger:

* Fri for mobberi
* Læseleg/dialogisk læsning
* Fællessang
* Fra bekymring til handling – en obligatorisk handlevejledning fra den første bekymring
* Trivselsgrupper for børn der er eller kan være i udsatte positioner, eller i vuggestuen små grupper der er tilpasset barnet i en udsat position.
* Fælles traditioner som påske, jul, fastelavn osv.
* Fælles emneuger
* Overskueliggjorte rammer
* Plads og rum for børnene til fordybelse og leg – uden afbrydelser
* Indretning og struktur skal give mening, ellers laver vi det om – fulgt med en pædagogisk begrundelse.
* Mange forskellige fællesskaber på kryds og tværs af grupper/stuer og afdelinger
* Modtagelses, overgangs- og trivselssamtaler, med fokus på det tillidsfulde forældresamarbejde med fokus på barnets trivsel, læring og udvikling.
* Stjernestunder – både for børn og voksne

### De voksne i Eventyrhuset

* Ændrer planer og tilpasser struktur, for det skal give mening
* Tid til andet arbejde og skemalagt plads til refleksion. Her inddrages ICDP
* ICDP niveau uddannelse af alle pædagogiske medarbejdere
* Statussamtaler – med fokus på det enkelte teams trivsel og pædagogiske arbejde
* Lærings- og udviklingsagenter
* Mødestruktur der underbygger udvikling, reflektion, læring og ikke mindst evaluering
* Gør vores bedste og erkender at der er flere ting, som vi måske ikke ved, men vi gerne vil lære og øver os
* At vi laver fejl, og ved at vi ikke altid kan lykkedes og det egentlig også er ok.

# De seks læreplanstemaer i Eventyrhuset

Efterfølgende beskrives de seks læreplanstemaer ét for ét. Vi har desuden udarbejdet et skema med de seks læreplanstemaers 12 mål ud fra en didaktisk overskuelig model. De afdelingsvise modeller er vedlagt som bilag 1,2 og 3.

De seks læreplanstemaer, som omhandler børnenes kropslige, følelsesmæssige, sociale og kognitive læring er:

* Alsidig personlig udvikling
* Social udvikling
* Kommunikation og sprog
* Krop, sanser og bevægelse
* Natur, udeliv og science
* Kultur, æstetik og fællesskab

### Alsidig personlig udvikling

**De pædagogiske læringsmål:**

* Det pædagogiske læringsmiljø skal understøtte, at alle børn udfolder, udforsker og erfarer sig selv og hinanden på både kendte og nye måder og får tillid til egne potentialer. Dette skal ske på tværs af blandt andet alder, køn samt social og kulturel baggrund.
* Det pædagogiske læringsmiljø skal understøtte samspil og tilknytning mellem børn og det pædagogiske personale og børn imellem. Det skal være præget af omsorg, tryghed og nysgerrighed, så alle børn udvikler engagement, livsduelighed, gåpåmod og kompetencer til deltagelse i fællesskaber. Dette gælder også i situationer, der kræver fordybelse, vedholdenhed og prioritering.

**Hvordan understøtter vores pædagogiske læringsmiljø børnenes alsidige personlige udvikling?**

Herunder, hvordan vores pædagogiske læringsmiljø:

* Understøtter de to pædagogiske mål for temaet Alsidig personlig udvikling.
* Tager udgangspunkt i det fælles pædagogiske grundlag.
* Ses i samspil med de øvrige læreplanstemaer.

###

**Refleksion**

I vores arbejde med alsidig personlig udvikling i Eventyrhuset, skal de pædagogiske medarbejdere understøtte børnene i at lykkes med følgende:

Prøver sig selv af i forskellige situationer og sammenhænge:

 • kan indgå i samspil med børn med andet køn, alder, social og kulturel baggrund end sig selv

 • veksler mellem at være iagttagende og initiativtagende

 • kan veksle mellem forskellige roller, når han/hun leger rollelege med andre børn

Udviser engagement og gåpåmod:

 •øver sig i at håndtere afslag fra andre børn

 • giver udtryk for sine meninger og ønsker

 • fortæller, hvad han/hun vil være med til og ikke med til

Kan fordybe sig og udviser vedholdenhed:

 • kan holde fokus på en igangsat aktivitet i længere tid

 • bliver ved i aktiviteten selvom det er svært

 • kan vende tilbage til en leg eller aktivitet efter afbrydelse

**Foruden ovenstående har vi fokus på følgende:**

* Genkendelige rytmer og rutiner, som giver en forudsigelig hverdag
* Barnet skal lære at respektere andres følelser samt sine egne grænser i samspil med andre børn
* Bidrage til at barnet dagligt får små sejre, som styrker barnets selvværd
* Dele barnets fokus, og nysgerrighed, samt udforske omgivelserne sammen med barnet
* Tage godt og respektfuldt imod nye børn og forældre
* Fokus på barnets trivsel, gennem tætte og stærke relationer
* Give barnet relevante udfordringer i forhold til udviklingsniveau og nærmeste udviklingszone
* Vise barnet med sprog og nærvær, at vi har forventninger til det
* Skabe forståelse for hverdagens rytme og rutiner ved hjælp af billeder og guidning
* Have et udvidet og tæt forældresamarbejde til børn i udsatte positioner

### Social udvikling

**De pædagogiske læringsmål:**

Det pædagogiske arbejde med læreplanstemaet Social udvikling i beskrivelsen af temaet og to pædagogiske mål målrettet børn i aldersgruppen 0-5 år. De to pædagogiske mål er følgende:

* Det pædagogiske læringsmiljø skal understøtte, at alle børn trives og indgår i sociale fællesskaber, og at alle børn udvikler empati og relationer.
* Det pædagogiske læringsmiljø skal understøtte fællesskaber, hvor forskellighed ses som en ressource, og som bidrager til demokratisk dannelse.

**Hvordan understøtter vores pædagogiske læringsmiljø børnenes sociale udvikling?**

Herunder, hvordan vores pædagogiske læringsmiljø:

* Understøtter de to pædagogiske mål for temaet Social udvikling.
* Tager udgangspunkt i det fælles pædagogiske grundlag.
* Ses i samspil med de øvrige læreplanstemaer.

**Refleksion**

I vores arbejde med social udvikling, skal de pædagogiske medarbejdere understøtte børnene i at lykkes med følgende:

Kan etablere relationer:

 • fortæller positivt om andre børn

 • hjælper, trøster og etablerer venskaber

 • tager kontakt til andre børn og opfordrer til at lege, snakke og være sammen

Udviser empati:

 • udviser tolerance og accept over for andre

 • opfodrer og inviterer andre til at være med i det sociale fællesskab

 • reagerer når andre har brug for hjælp

Udviser begyndende forståelse for demokratiske spilleregler:

 • samarbejder, søger fælles løsninger og øver sig i at indgå kompromiser

 • i tale og leg øver han/hun sig i at skelne mellem godt og ondt, mellem rigtigt og forkert og mellem sandhed og løgn

 • kan vente på tur (i kortere tid)

**Foruden ovenstående har vi fokus på følgende:**

* Skabe tryghed, forudsigelighed, overskuelighed og gentagelser i hverdagen
* Møde barnet med anerkendelse, opmuntring og ros
* Værne om barnets venskaber og have respekt for de relationer, barnet selv skaber
* Guide barnet i spilleregler for fællesskaber, så alle kan synes, der er rart at være med
* Give barnet medbestemmelse ud fra dets udviklingsniveau og nærmeste udviklingszone/strækzone
* Anerkende det barnet magter og imødekomme barnets særlige behov samt fremhæve de gode egenskaber
* Guide og instruere barnet hvordan man giver/tager/handler aktivt i leg og samvær med andre
* Udarbejde handleplaner for barnet i en udsat position eller barnet med særlig behov
* Udarbejde et billedmateriale og visualiseringsmateriale, der understøtter det pædagogiske arbejde
* Gøre en ekstra indsats for at være i god dialog med forældre til det flersprogede barn

##

### Kommunikation og sprog

**De pædagogiske læringsmål:**

Det pædagogiske arbejde med læreplanstemaet Kommunikation og sprog skal tage udgangspunkt i beskrivelsen af temaet og to pædagogiske mål målrettet børn i aldersgruppen 0-5 år. De to pædagogiske mål er følgende:

* Det pædagogiske læringsmiljø skal understøtte, at alle børn udvikler sprog, der bidrager til, at børnene kan forstå sig selv, hinanden og deres omverden.
* Det pædagogiske læringsmiljø skal understøtte, at alle børn får erfaringer med at kommunikere og sprogliggøre tanker, behov og ideer, som børnene kan anvende i sociale fællesskaber.

**Hvordan understøtter vores pædagogiske læringsmiljø børnenes kommunikation og sprog?**

Herunder, hvordan vores pædagogiske læringsmiljø:

* Understøtter de to pædagogiske mål for temaet Kommunikation og sprog.
* Tager udgangspunkt i det fælles pædagogiske grundlag.
* Ses i samspil med de øvrige læreplanstemaer.

**Refleksion**

I vores arbejde med sprog og kommunikation, skal de pædagogiske medarbejdere understøtte børnene i at lykkes med følgende:

Kan forstå og bruge sproget i sociale fællesskaber:

 • kan modtage og forstå en besked

 • kan svare detaljeret på spørgsmål med en længere forklaring

 • har en forståelse for at en samtale består af skiftevis tale og lytte

Kan sætte ord på sine tanker, behov og ideer:

 • håndterer problemer og konflikter ved hjælp af sproget

 • giver udtryk for sine tanker og følelser

 • bruger sproget til at udtrykke egen vilje og egne ønsker

Viser interesse for den skriftsproglige verden, herunder symboler og tegn:

 • har begyndende interesse for tal

 • kan genkende enkelte bogstaver

 • prøver at forstå de ord, symboler og logoer, som han/hun møder

**Foruden ovenstående har vi fokus på følgende:**

* Arbejde kreativt med sproget, bl.a. ved at eksperimentere med forskellige udtryksformer og følge børnenes spor
* Invitere til dialog, være nysgerrige og give input igennem kommunikation, mimik, krops-, tale- og skriftsprog
* Præsentere barnet for bogstaver, ordbilleder, tal og ordlyde
* Benytte IPad og computere - også sammen med børnene
* Sætte ekstra fokus på sproget flere gange årligt for de børn, der vurderes har behov for det
* Handle professionelt når vi observerer et barn, der ikke bruger sproget alderssvarende. Her vil vi bruge sprogtests og sprogets milepæle
* Samarbejde tæt med forældrene og understøtte forældrene i hvordan de kan understøtte barnets sproglige udvikling
* Inddrage og støtte forældrene i at benytte deres modersmål i hjemmet
* Tage ansvar for, at det flersprogede barn modtager undervisning

### Krop, sanser og bevægelse

**De pædagogiske læringsmål:**

Det pædagogiske arbejde med læreplanstemaet Krop, sanser og bevægelse skal tage udgangspunkt i beskrivelsen af temaet og to pædagogiske mål målrettet børn i aldersgruppen 0-5 år. De to pædagogiske mål er følgende:

* Det pædagogiske læringsmiljø skal understøtte, at alle børn udforsker og eksperimenterer med mange forskellige måder at bruge kroppen på.
* Det pædagogiske læringsmiljø skal understøtte, at alle børn oplever krops- og bevægelsesglæde både i ro og i aktivitet, så børnene bliver fortrolige med deres krop, herunder kropslige fornemmelser, kroppens funktioner, sanser og forskellige former for bevægelse.

**Hvordan understøtter vores pædagogiske læringsmiljø børnenes krop, sanser og bevægelse?**

Herunder, hvordan vores pædagogiske læringsmiljø:

* Understøtter de to pædagogiske mål for temaet Krop, sanser og bevægelse.
* Tager udgangspunkt i det fælles pædagogiske grundlag.
* Ses i samspil med de øvrige læreplanstemaer.

**Refleksion**

I vores arbejde med krop, sanser og bevægelse, understøtter de pædagogiske medarbejdere børnene i at lykkes med følgende:

Udvise bevægelsesglæde:

 • kan lide at bruge sin krop på forskellige måder (fx dans, tumlelege, cykle, gynge rutsje mv.)

 • kan lide at deltage i aktiviteter, hvor han/hun udsættes for forskellige sanseindtryk

 • kan lide at være fysisk aktiv, så pulsen kommer op

Er fortrolig med sin krop:

 • beskriver de kropslige fornemmelser af glæde, frygt, vrede og ked-af-det-hed

 • fornemmer sin krops signaler (fx varme, kulde, sult, træthed, smerte mv.)

 • kan mærke og finde ro i egen krop

Kan koordinere grundbevægelser:

 • bevæger i højere grad kroppen sikkert i forskellige forhindringer og terræn

 • kan slå kolbøtter og hinke på et ben

 • kan bruge begge hænder i et koordineret samarbejde

 • klarer selvstændigt af- og påklædning

**Foruden ovenstående har vi fokus på følgende:**

* Lade barnet øve sig i at være selvhjulpen - kunne klæde sig af og på, vaske hænder
* Præsentere motoriske udfordrende aktiviteter, som udvikler barnets balance m.m.
* Indrette både inde- og udemiljøet fleksibelt så det appellerer til bevægelse for forskellige niveauer
* Planlægge særlige tilrettelagte projekter omkring kost, hygiejne, fysisk sundhed og bevægelse, herunder inddrage at vi har fuld kostordning i Eventyrhuset/halv kostordning i Skoven
* Vi vil lære barnet spilleregler omkring måltiderne
* Motivere barnet ved at tilbyde spændende og udfordrende læringsmiljøer
* Arbejde målrettet for, at det skal være sjovt at bevæge sig
* Reel medbestemmelse og inddrage barnet i planlægningen og den impulsive leg
* Inspirere og gå i dialog med forældrene om vigtigheden af fysisk udfoldelse, sund kost og god hygiejne
* Respektere barnets kost ud fra f.eks. religiøs baggrund

### Natur, udeliv og science

**De pædagogiske læringsmål:**

Det pædagogiske arbejde med læreplanstemaet Natur, udeliv og science skal tage udgangspunkt i beskrivelsen af temaet og to pædagogiske mål målrettet børn i aldersgruppen 0-5 år. De to pædagogiske mål er følgende:

* Det pædagogiske læringsmiljø skal understøtte, at alle børn får konkrete erfaringer med naturen, som udvikler deres nysgerrighed og lyst til at udforske naturen, som giver børnene mulighed for at opleve menneskets forbundethed med naturen, som giver børnene en begyndende forståelse for betydningen af en bæredygtig udvikling.
* Det pædagogiske læringsmiljø skal understøtte, at alle børn aktivt observerer og undersøger naturfænomener i deres omverden, så børnene får erfaringer med at genkende og udtrykke sig om årsag, virkning og sammenhæng, herunder en begyndende matematisk opmærksomhed.

**Hvordan understøtter vores pædagogiske læringsmiljø at børnene gør sig erfaringer med natur, udeliv og science?**

Herunder, hvordan vores pædagogiske læringsmiljø:

* Understøtter de to pædagogiske mål for temaet Natur, udeliv og science.
* Tager udgangspunkt i det fælles pædagogiske grundlag.
* Ses i samspil med de øvrige læreplanstemaer.

**Refleksion**

I vores arbejde med natur, udeliv og science understøtter de pædagogiske medarbejdere børnene i at lykkes med følgende:

Viser lyst og interesse for oplevelser i naturen:

 • bruger bevidst materialer fra naturen i sin leg.

 • spørger fx til, hvad der er spiseligt, giftigt, sundt, usundt, i orden og ikke i orden.

 • vil gerne med på ture i naturen og viser glæde ved at lege og færdes i naturen.

Observerer og undersøger naturfænomener:

 • undersøger insekter og dyrs færden under jord, blade og sten.

 • er nysgerrig i forhold til menneskets påvirkning på/af og samspil med naturen.

 • kender til og kan have dialog om fx. vind, temperatur og nedbør.

Ser efter og identificerer former, mængder og mønstre i omgivelserne:

 • har begyndende forståelse for årsag, virkning og sammenhænge.

 • fortæller om tegn på døgnets og årstidernes skiften.

 • benytter kategorier som vægt, form, længde og antal når han/hun undersøger naturens materialer.

**Foruden ovenstående har vi fokus på følgende:**

* Bruge naturen og legepladsen året rundt, fordybe os, opleve, sanse, klatre, gå, balancere....
* Udnytte at vi er tæt på skov, eng, strand og vand
* Skabe rum for at barnet kan eksperimentere med forskellige naturmaterialer og naturfænomener
* Understøtte barnet i at kategorisere og systematisere, f.eks. tal, mængder, rækkefølger, vægt samt vi visualiserer
* Benytte digitale medier og bøger til at udpege/genkende forskellige ting fra naturen samt til matematikken
* Folde oplevelserne ud og bringe sammenhæng i barnets oplevelser i naturen, f.eks. et grantræ til jul, brænde, papir
* Lade barnet få erfaring med årsag, virkning og sammenhænge
* Sikre barnet oplevelser med de naturvidenskabelige fag - tal, bogstaver, mængder.....
* Arbejde visuelt understøttende og dermed vise hverdagen ud fra årstiden og dyrelivet i vores nærområde
* Sikrer, at barnet, med sine særlige udfordringer, også kommer på tur når det giver mening
* Inddrage forældrene og deres kompetencer indenfor natur- og naturfænomener

### Kultur, æstetik og fællesskab

**De pædagogiske læringsmål:**

Det pædagogiske arbejde med læreplanstemaet Kultur, æstetik og fællesskab skal tage udgangspunkt i beskrivelsen af temaet og to pædagogiske mål målrettet børn i aldersgruppen 0-5 år. De to pædagogiske mål er følgende:

* Det pædagogiske læringsmiljø skal understøtte, at alle børn indgår i ligeværdige og forskellige former for fællesskaber, hvor de oplever egne og andres kulturelle baggrunde, normer, traditioner og værdier.
* Det pædagogiske læringsmiljø skal understøtte, at alle børn får mange forskellige kulturelle oplevelser, både som tilskuere og aktive deltagere, som stimulerer børnenes engagement, fantasi, kreativitet og nysgerrighed, og at børnene får erfaringer med at anvende forskellige materialer, redskaber og medier.

**Hvordan understøtter vores pædagogiske læringsmiljø at børnene gør sig erfaringer med kultur, æstetik og fællesskab?**

Herunder, hvordan vores pædagogiske læringsmiljø:

* Understøtter de to pædagogiske mål for temaet Kultur, æstetik og fællesskab.
* Tager udgangspunkt i det fælles pædagogiske grundlag.
* Ses i samspil med de øvrige læreplanstemaer.

**Refleksion**

I vores arbejde med kultur, æstetik og fællesskab understøtter de pædagogiske medarbejdere børnene i at lykkes med følgende:

Er fantasifuld og kreativ:

 • deltager og skaber rolle- og regellege med forskellige temaer og udtryksformer.

 • udfolder sine idéer i konkrete kreative aktiviteter.

 • former i ler, tegner, fortæller historier, synger, danser, klæder sig ud og kombinerer nogle af disse.

Er opmærksom på egen og andres kulturer:

 • leger rolle- og andre børnelege, hvor forskellige kulturelle aspekter indgår.

 • genkender traditioner og tilbagevendende begivenheder fx fastelavn, sommerfest osv.

 • undersøger og vil gerne forstå det, der er anderledes.

Er deltagende i forskellige kulturelle oplevelser:

 • deltager i dagtilbuddets traditioner.

 • kan lide at kigge på og tale om billeder og kunst fx i bøger, på tablet eller lignende.

 • kan genfortælle et eventyr eller en fortælling.

 • vil gerne deltage i højtlæsning og se teater, tegnefilm, børnefilm mv.

**Foruden ovenstående har vi fokus på følgende:**

* Sikrer barnet adgang til materialer, redskaber og moderne medier, som kan skabe kreativitet
* Understøtte barnets evne til fordybelse og koncentration samt sang, dans og bevægelse
* Årstidsbestemte aktiviteter, mærkedage og traditioner samt fejre barnets fødselsdag
* Besøge og benytte de kulturelle steder i lokalområdet, f.eks. kirken, plejehjemmet, bibliotek mm.
* Øve barnet i at vente på tur, kunne håndtere ikke at blive valgt først, at stå i kø
* Udfærdige et billedmateriale, der viser hverdagen i institutionen
* Inddrage forældrenes kompetencer og viden når det giver god mening
* Være åbne, nysgerrige og forstående overfor forskellighed og mangfoldighed
* Bruge "Fri for mobberip" og " trivselsgrupper" i arbejdet med de etiske og moralske dilemmaer
* Arbejde med forskellige kulturer, forskellige traditioner

# EVALUERINGSKULTUR

Lederen af dagtilbuddet er ansvarlig for at etablere en evalueringskultur i dagtilbuddet, som skal udvikle og kvalificere det pædagogiske læringsmiljø. Hermed forstås, at det pædagogiske personale og ledelsen løbende forholder sig refleksivt til, hvordan det pædagogiske læringsmiljø understøtter børnegruppens trivsel, læring, udvikling og dannelse.

**HVAD SIGER LOVEN?**

* Lederen af dagtilbuddet er ansvarlig for at etablere en evalueringskultur i dagtilbuddet, som skal udvikle og kvalificere det pædagogiske læringsmiljø.
* Lederen er ansvarlig for, at arbejdet med den pædagogiske læreplan evalueres mindst hvert andet år med henblik på at udvikle arbejdet. Evalueringen skal tage udgangspunkt i de pædagogiske mål og herunder en vurdering af sammenhængen mellem det pædagogiske læringsmiljø i dagtilbuddet og børnenes trivsel, læring, udvikling og dannelse.
* Evalueringen skal offentliggøres.
* Lederen af dagtilbuddet er ansvarlig for at sikre en løbende pædagogisk dokumentation af sammenhængen mellem det pædagogiske læringsmiljø og børnenes trivsel, læring, udvikling og dannelse. Den pædagogiske dokumentation skal indgå i evalueringen.

### Evalueringskultur

Evaluerende pædagogisk praksis/evalueringskultur

Børnenes trivsel, udvikling, læring og dannelse er og bliver et voksent ansvar. For at vi, som professionelle pædagogiske medarbejdere, kan fastholde fokus på det, der virker, barnets ressourcer og have mod til at gå nye veje, kræver det en stærk evaluerende pædagogisk praksis.

I Eventyrhuset arbejder vi kontinuerligt på at sikre så få arbejdsgange i forhold til dokumentation og evaluering, men med det største udbytte. Noget passer ikke ind i det vi plejer, og derfor kan det give mening for processen eller selve resultatet af dokumentation at gøre andet – så længe det er et bevidst tilvalg. Fokus er inddragelse af barnets/børnenes perspektiv, så vi løbende stiller os selv spørgsmålet ”Hvad er det børnene får ud af det, og hvilke ord bruger de om deres oplevelser?”

Vi har et arbejdsfokus på at evaluere det som virker og bruge den viden fremadrettet og evaluere mindre på det som ikke virker, som vi traditionelt har gjort mere.

**Dokumentation**

Dokumentationen skal give mening på flere niveauer, og her er det vigtigt hvilken eller hvilke målgrupper der er for dokumentationen:

* For og med børnene
* For forældrene, både for indsigt og for at kunne inspirere hjemmemiljøet
* For øvrige samarbejdspartnere – f.eks. støtte eller anden fagspecifik vejledning
* Internt for det pædagogiske personale

I Eventyrhuset oplever vi at have en høj grad af dokumentation, særligt på bloggen. Der hvor vi vil sætte fokus er på den didaktiske dokumentation, så vores dokumentation også indeholder hvorfor legene er vigtige, børnenes trivsel, børnefællesskaber og udvikling/læring. Vi skal professionalisere dokumentationen, så den på samme tid, giver forældrene/øvrige indsigt i vores faglighed og samtidig sikre det bedste udgangspunkt for refleksion og evaluering.

Vi vil løbende i år udarbejde beskrivelser af læringsrum. Det er eksempelvis garderoben, som læringsrum, eller legepladsen som læringsrum. I beskrivelserne af de forskellige læringsrum er der fokus på læring, sidemandslæring, de voksnes rolle (både de fagprofessionelle og forældrene), samt fokus på hvad de voksne skal lære.

**Evaluering**

Evaluering skal give mening og det skal være så enkelt og udbytterigt på én gang, og nok vigtigst skal der i Eventyrhuset være plads til at fejle! Barnets perspektiv er og skal være grundstenen i den pædagogiske praksis.

Vores mødestruktur er planlagt med det perspektiv, at der skal være fokus, plads til implementering og ikke mindst systematisk evaluering. Evalueringerne skal slutte af med perspektiveringen, så vi er sikre på, at vores næste, bedste handlinger er ud fra der, hvor vi er kommet til.

Samme didaktiske systematik følger det pædagogiske arbejde i alt fra trivselssamtaler og status notater på børnenes udvikling, trivsel, læring og dannelse.

Lærings- og udviklingsagenter, der er på i 6 måneder, hvor de i afdelingen finder et lokalt læringsmål inden for rammen af det halvårlige udviklingsfokus. Hvad kalder opgaven på og hvordan bliver vi endnu dygtigere til at holde netop dét fokus.

Statussamtaler, hvor evaluering, reflektion og dialog om det, der virker, er i fokus

Bruge GAB-analysen, VERA (udvidet) til evaluering og refleksion

Kollegial nysgerrighed skal understøttes af pædagogisk ledelse, som er tæt på den pædagogiske praksis og som ”oversætter” det pædagogiske grundlag til hverdagen, når nødvendigt.

### Evaluering af arbejdet med den pædagogiske læreplan

**Hvordan evaluerer vi arbejdet med den pædagogiske læreplan, som skal foretages mindst hvert andet år?**

I Eventyrhuset evaluerer vi efter hver udviklingsperiode på 6 måneder. Evaluering som tages med i Forældrebestyrelsen og danner grundlag for en revidering af elementer i den pædagogiske læreplan, samt det er den enkelte evaluering, der viser, hvilket fokus der er behov for i forhold til den samlede pædagogiske læreplan for den kommende udviklingsperiode.